Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 9/12/6601	Banská Bystrica, 23.10.2014
EEČ : 2-45-257-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.7.2013, spisová značka 2 Pv 9/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 9.7.2013, spisová značka 2 Pv 9/12/6601, bola určená obvinenej skúšobná doba v trvaní 12 mesiacov.
Odôvodnenie:

Vyššie uvedeným uznesením prokurátora Okresnej prokuratúry XXXXX bolo podľa §216 ods. 1 Tr. por. podmienečne zastavené trestné stíhanie proti obvinenej XXXXX pre prečin podvodu podľa § 221 ods. 1 Tr. zák., vedené na základe uznesenia povereného príslušníka Obvodného oddelenia PZ XXXXX- západ zo d¨ľa 06.06.2012 sp.zn. ORP- 2335/OZ-BB-2011 na tom skutkovom základe uvedenom vo výroku citovaného uznesenia. 
Súčasne bola obvinenej stanovená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť d¨ľa 06.08.2013.

Z aktuálnej správy o povesti z miesta bydliska, správy Okresného úradu XXXXX, odbor všeobecnej vnútornej správy, správy OO PZ XXXXX- západ, lustrácie ako aj z odpisu registra trestov vyžiadaných do spisu bolo zistené, že obvinená počas skúšobnej doby vyhovela podmienkam stanoveným v ustanovení § 217 ods. 1 Tr. por. a viedla riadny život. 

V zmysle § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radoslav Mandalík
prokurátor